**Natječaj za prijem u radni odnos
*ADMINISTRATOR(1 izvršitelj, m/ž),***

Na stranicama Hrvatskog zavoda za zapošljavanje dana 11.veljače 2020. objavljen je natječaji za prijem u radni odnos na neodređeno radno vrijeme u VODOVOD I ODVODNJE CETINSKE KRAJINE d.o.o .(dalje u tekstu :VIOCK) uSlužbi za investicije i razvoj : Odjel pripreme investicija za radno mjesto: ADMINISTRATOR

Posljednji dan za predaju prijava na natječaj pošti (preporučenom poštanskom pošiljkom) ili izravno na protokol VIOCK-a je 19.veljače 2020. god.

**I. Opis poslova radnog mjesta**

-obavljanje svih administrativnih poslova u okviru Krovne jedinice;

-izrada, fajliranje i arhiviranje cjelokupne ulazno-izlazne korespondencije vezane za upravljanje projektima;

- osigurava korespondenciju s PT, izvođačima, nadzornim inženjerom, dobavljačima i drugim sudionicima na projektu na oba projekta (oba PT) sukladno zahtjevima procedura; usko surađuje s administratorom PT;

- uspostavlja sustav monitoringa administrativne komponente Projekta;

- sudjeluje na redovitim sastancima JPP-a;

- sudjeluje u aktivnostima vezanim za pripremu i održavanje web stranice Projekta (korespondencija, pošta, komunikacija općenito);

- sudjeluje u svim ostalim aktivnostima i zadacima određenim od strane Voditelja odjela.

**II. Prethodna provjera znanja i sposobnosti**

**a)** Prethodna provjera znanja i sposobnosti kandidata za mjesto- **ADMINISTRATOR** *(1 izvršitelj, m/ž),*

(1) pisano testiranje
(2) intervju

Za svaki dio provjere kandidatima se dodjeljuje broj bodova od 0 do 10.
Intervju se provodi samo s kandidatima koji su ostvarili najmanje 6 bodova na pisanom testiranju.
Smatra se da je kandidat koji nije pristupio prethodnoj provjeri znanja povukao prijavu na natječaj.

**III.** **Pravni izvori po kojima će se vršiti pisana provjera znanja kandidata za radno mjesto - ADMINISTRATOR *(1 izvršitelj, m/ž),***

1.Zakon o vodnim uslugama (NN 66/2019   )

2.Uredba o uredskom poslovanju (NN 7/2009)

3.Opći uvjeti koji se primjenjuju na projekte financirane iz europskih strukturnih i investicijskih fondova u financijskom razdoblju 2014.–2020.

4. Upute za korisnike sredstava- Informiranje, komunikacija i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020.

|  |
| --- |
|  |

 **IV. Ostalo**

Vrijeme održavanja prethodne provjere znanja i sposobnosti kandidata biti će objavljeno na ovoj web stranici i na oglasnoj ploči VIOCK-a najkasnije pet dana prije održavanja provjere.

U listi kandidata koja će biti objavljena zajedno s vremenom održavanje prethodne provjere znanja i sposobnosti, biti će navedeni inicijali kandidata, sa godinom rođenja i mjestom prebivališta. Ukoliko se kandidat na koga se ti podaci odnose ne bi mogao identificirati u odnosu na jednake podatke drugog kandidata, dodat će se još jedna značajka koja će ih razlikovati.

Molimo podnositelje da u prijavi navedu broj fiksnog i/ili mobilnog telefona na koje, u slučaju potrebe mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Za eventualne dodatne upute obratiti se Povjerenstvu za provedbu natječaja na adresu tajnica@viock.hr

Povjerenstvo za provedbu postupka javnog natječaja